HMS Castor (1915)

Το **HMS ''Castor*** ήταν ελαφρύ [[καταδρομικό]] κλάσης *C* του [[Βασιλικό Ναυτικό|Βασιλικού Ναυτικού]] το οποίο συμμετείχε σε επιχειρήσεις στον [[ΑΠΠ|Α΄ Παγκόσμιο Πόλεμο]] και στον [[Ρωσικός Εμφύλιος Πόλεμος|Ρωσικό Εμφύλιο]].

== Κατασκευή ==
Ο σχεδιασμός των σκαφών της υποκλάσης *Cambrian*, ένα εκ των οποίων ήταν το *Castor*, έγινε με βάση τα προγενέστερα καταδρομικά [[HMS Champion (1915)|HMS *Champion*]] και [[HMS Calliope (1914)|HMS *Calliope*]], που με την σειρά τους ήταν βασισμένα στα πλοία της υποκλάσης *Caroline*. Το κύτος των σκαφών υποκλάσης *Cambrian* ήταν πανομοιότυπο με αυτών της υποκλάσης *Caroline*, όμως με ενισχυμένη θωράκιση (από 76,2&nbsp;mm σε 102&nbsp;mm) και με δύο καπνοδόχους (φουγάρα) αντί για μία.

Το *Castor* ναυπηγήθηκε από την [[Cammell Laird]] στο [[Μπίρκενχεντ]] (Birkenhead) της [[Αγγλία]]ς. Οι εργασίες ξεκίνησαν στις 28 Οκτωβρίου 1914, η [[καθέλκυση]] έλαβε χώρα στις 28 Ιουλίου και το πλοίο ολοκληρώθηκε το Νοέμβριο του 1915.

== Επιχειρησιακή ιστορία ==

=== Α΄ Παγκόσμιος Πόλεμος ===
Το *Castor* εντάχθηκε σε υπηρεσία το Νοέμβριο του 1915, ως [[ναυαρχίδα]] της 11ης Μοίρας Αντιτορπιλικών του [[Μέγας Στόλος|Μεγάλου Στόλου]] (Grand Fleet). Έλαβε μέρος στη [[ναυμαχία της Γιουτλάνδης]], κατά την διάρκεια της οποίας δέχθηκε πλήγματα από τα γερμανικά πλοία και σκοτώθηκαν δέκα μέλη του πληρώματος.

Στις 4 Οκτωβρίου 1917, ενώ περιπολούσε στα ανοικτά της [[Γαλλία]]ς, το [[Πολεμικό Ναυτικό των ΗΠΑ|αμερικανικό]] περιπολικό πλοίο [[USS Rehoboth (SP-384)|USS *Rehoboth* (SP-384)]] υπέστη ανεξέλεγκτη εισροή υδάτων με συνέπεια να πρέπει να εγκαταληφθεί. Αφού έγινε περισυλλογή του πληρώματός του, το *Cantor* βύθισε με τα πυρά του το αμερικανικό πολεμικό.

=== Μεταπολεμική περίοδος ===
Στα 1919-20 το *Castor* στάλθηκε στην [[Μαύρη Θάλασσα]], στα πλαίσια της βρετανικής επέμβασης στον [[Ρωσικός Εμφύλιος Πόλεμος|Ρωσικό Εμφύλιο]]. Τον Απρίλιο του 1920 επέστρεψε στο Chatham και εντάχθηκε στην 2η Μοίρα Ελαφρών Καταδρομικών του [[Στόλος του Ατλαντικού (Ηνωμένο Βασίλειο)|Στόλου του Ατλαντικού]]. Το επόμενο έτος έπλευσε μαζί με τα καταδρομικά [[HMS Caledon (D53)|HMS *Caledon*]], [[HMS Cordelia (1914)|HMS *Cordelia*]] και [[HMS Curacoa (D41)|HMS *Curacoa*]] και τα [[αντιτορπιλικό|αντιτορπιλικά]] [[HMS Vanquisher (D54)|HMS *Vanquisher*]], [[HMS Vectis (D51)|HMS *Vectis*]], [[HMS Venetia (D53)|HMS *Venetia*]], [[HMS Viceroy (D91)|HMS *Viceroy*]], [[HMS Violent (D57)|HMS *Violent*]], [[HMS Viscount (D92)|HMS *Viscount*]], [[HMS Winchelsea (D46)|HMS *Winchelsea*]] και [[HMS Wolfhound (D56)|HMS *Wolfhound*]] έπλευσαν στην [[Βαλτική Θάλασσα|Βαλτική]] για να πραγματοποιήσουν επισκέψεις σε διάφορους σημαντικούς λιμένες ([[Ντάντσιχ]], [[Μέμελ]], [[Λιέπαγια]], [[Ρίγα]], [[Τάλιν]], [[Ελσίνκι]], [[Στοκχόλμη]], [[Κοπεγχάγη]], [[Γκέτεμποργκ]] και [[Όσλο]]).

Το 1922, ενώ ήταν εν εξελίξει ο [[Ιρλανδικός Εμφύλιος Πόλεμος|Ιρλανδικός Εμφύλιος]], το *Castor'' πραγματοποίησε περιπολίες στα ανοικτά της Ιρλανδίας. Στα 1923-24 στάλθηκε στο Σχολείο του Πόρτσμουθ και στα 1924-25 ήταν στην εφεδρεία.

Από το Νόεμβριο του 1925 μέχρι τον Σεπτέμβριο του 1926 πραγματοποιήθηκε ενδελεχής επισκευή και ανανέωση του σκάφους, ενώ μετά ακολούθησαν ταξίδια για την μεταφορά στρατευμάτων στην Κίνα. Για ένα διάστημα το καταδρομικό ανήκε στον Σταθμό Κίνας (China Station) και τον Ιούλιο του 1930 επέστρεψε στην εφεδρεία.

Παροπλίστηκε τον Μάιο του 1935 και πωλήθηκε για σκραπ το 1936.

## Παραπομπές


## Πηγές
*
* Jane's Fighting Ships

## Εξωτερικοί σύνδεσμοι

* Cambrian Class Light Cruisers
*  Transcription of ship's logbooks November 1918 to May 1920

Κατηγορία:Καταδρομικά κλάσης C